Štátna cesta 1 (Poľsko)

Štátna cesta 1 () je štátna cesta v Poľsku spájajúca sever Poľska (Gdansk) s juhom. Je to jedna z hlavných severojužných trás v Poľsku. Je súčasťou európskej cesty E75 Helsinki – Gdansk – Lodž – Žilina – Bratislava – Budapešť – Atény. Prechádza cez Pomoranské, Kujavsko-pomoranské, Lodžské a Sliezske vojvodstvo. Na severe začína pri obci Rusocin na križovatke s rýchlostnou cestou S6 a je vedená peážou s diaľnicou A1 do Pyrzowíc po križovatku s rýchlostnou cestou S1. Na tomto mieste sa trasa cesty rozdvojuje. Prvý variant pokračuje peážou s diaľnicou A1 z Pyrzowíc k hranici s Českom v Gorzyczkách. Druhý variant vedie väčšinu trasy peážou s rýchlostnou cestou S1 z Pyrzowíc cez Dąbrowu Górniczu, Tychy, Bielsko-Biału a Żywiec k hranici so Slovenskom vo Zwardoni. Časť tejto trasy (Bielsko-Biała – Zwardoń) patrila v minulosti do štátnej cesty 69.

Trasa cesty trikrát prechádza ponad Vislu (pri Grudziądzi, Toruni a v Czechowiciach-Dziedziciach).

 Klasifikácia cesty 
Okrem peážnych úsekov označených ako diaľnica alebo rýchlostná cesta má cesta DK1 parametre triedy GP (štvorprúdová cesta) na nasledujúcich úsekoch:
 Tychy – Bielsko-Biała
 Przybędza – Węgierska Górka

Parametre cesty triedy G má DK1 na úseku medzi Węgierskou Górkou a Milówkou.

 Povolená hmotnosť 
Od roku 2005 je premávka na ceste DK1 povolená pre vozidlá s hmotnosťou jednej nápravy do 11,5 tony.

 História 
Pôvodne štátna cesta 1 viedla trasou súčasnej štátnej cesty č. 91. Po dokončení úsekov diaľnice A1 prevzali označenie štátnej cesty 1, zatiaľ čo pôvodné úseky starej trasy DK1 boli prečíslované na číslo 91. Južný úsek štátnej cesty 1 pôvodne viedol pozdĺž trasy súčasnej rýchlostnej cesty S52. 4. augusta 2016 bola trasa južného úseku cesty zmenená. V súčasnosti vedie k hranici so Slovenskom vo Zwardoni.

Trasa medzi Bielskom-Białou a Zwardoňom bola v rokoch 1985 – 2000 označená ako štátna cesta 94 na úseku Bielsko-Biała – Żywiec a vojvodská cesta 944 na úseku Żywiec – Zwardoń. V roku 2000 sa zlúčili do štátnej cesty 69, ktorá existovala do roku 2016.

Podľa nariadenia ministerstva infraštruktúry z 9. februára 2023 by trasa štátnej cesty 1 mala zahŕňať aj úsek Aleje Wojska Polskiego v Čenstochovej od diaľničnej križovatky Čenstochová Sever po križovatku s ulicou Varšavská (štátna cesta č. 91). Podľa nariadenia predmetný úsek nepredstavuje hlavnú trasu cesty. Podľa nariadenia ministerstva infraštruktúry z 11. septembra 2024 bol daný úsek 1. januára 2025 preklasifikovaný na vojvodskú cestu.

 Diaľnica A1 

Trasa na úseku Rusocin – Gorzyczki (584 kilometrov) vedie v peáži s diaľnicou A1. Je tiež súčasťou európskej cesty .

 Rýchlostná cesta S1 

Trasa na úsekoch Pyrzowice – Tychy, Bielsko-Biała – Przybędza a Milówka – Zwardoń – hranica so Slovenskom vedie v peáži s rýchlostnou cestou S1.

 Plánované rozšírenia 
 Rýchlostná cesta S1 

 Myslowice – Bielsko-Biała 
V súčasnosti je vo výstavbe úsek cesty S1 Mysłowice – Bielsko-Biała, ktorý nahradí existujúcu trasu DK1 vedúcu cez Tychy, Pszczynu, Goczałkowice-Zdrój a Czechowice-Dziedzice. Dokončenie prác je naplánované na rok 2026.

 Przybędza - Milówka 
Buduje sa aj úsek trasy medzi križovatkami Przybędza a Milówka (tzv. obchvat Węgierskej Górky). Trasa bude viesť cez viadukty a dva tunely s dĺžkou približne 800 metrov. Dĺžka cesty je takmer 10 kilometrov. Termín dokončenia výstavby cesty je rok 2025.

 Referencie  

 Pozri aj 
 Diaľnica A1 (Poľsko)
 Rýchlostná cesta S1 (Poľsko)
 Štátna cesta 91 (Poľsko)
 Európska cesta 75
 Gierkówka

 Zdroj 


Kategória:Štátne cesty v Poľsku
Kategória:Doprava v Pomoranskom vojvodstve
Kategória:Doprava v Kujavsko-pomoranskom vojvodstve
Kategória:Doprava v Mazovskom vojvodstve
Kategória:Doprava v Lodžskom vojvodstve
Kategória:Doprava v Sliezskom vojvodstve